CELEX: 31989R0226
Language: hr
Date: 1989-01-26 00:00:00
Title: Uredba Komisije (EEZ) br. 226/89 od 26. siječnja 1989. o postupku za određivanje sadržaja mesa u proizvodima obuhvaćenim oznakama KN 16024911 , 16024913 , 16024915 , 16024919 , 16024930 i 16024950

02/Sv. 016
            
            
               HR
            
            
               Službeni list Europske unije
            
            
               63
            
         31989R0226
   
               L 029/11
            
            
               SLUŽBENI LIST EUROPSKE UNIJE
            
            
               26.01.1989.
            
         
      UREDBA KOMISIJE (EEZ) br. 226/89
   od 26. siječnja 1989.
   o postupku za određivanje sadržaja mesa u proizvodima obuhvaćenim oznakama KN 1602 49 11, 1602 49 13, 1602 49 15, 1602 49 19, 1602 49 30 i 1602 49 50
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1) kako je zadnje izmijenjena Uredbom (EEZ) br. 28/89 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature potrebno usvojiti mjere za razvrstavanje pripremljenog ili konzerviranog mesa ili mesnih nusproizvoda klanja domaćih svinja koji sadrže meso ili nusproizvode klanja bilo koje vrste, uključujući masnoće bilo koje vrste ili podrijetla;
   budući da je u skladu s odredbama oznaka KN 1602 49 11, 1602 49 13, 1602 49 15, 1602 49 19, 1602 49 30 i 1602 49 50 pripremljeno ili konzervirano meso koje sadrži meso ili mesne nusproizvode klanja bilo koje vrste, uključujući masnoće bilo koje vrste i podrijetla, potrebno razvrstati u skladu s postotkom masenog udjela tih sastojaka;
   budući da je potrebno odrediti postupak za utvrđivanje postotka masenog udjela mesa ili mesnih nusproizvoda klanja bilo koje vrste, uključujući masnoće bilo koje vrste ili podrijetla; budući da je iskustvo pokazalo da postupak naveden u Prilogu predviđa najbolju zaštitu;
   budući da stupanje na snagu ove Uredbe uključuje stavljanje izvan snage Uredbe Komisije (EEZ) br. 3530/83 od 12. prosinca 1983. o postupku za utvrđivanje sadržaja mesa u proizvodima obuhvaćenima tarifnim podbrojem 16.02 B III. točkama c) 2 aa), bb) i cc) Zajedničke carinske tarife (3);
   budući da su mjere predviđene u ovoj Uredbi u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Postotak masenog udjela mesa ili mesnih nusproizvoda klanja bilo koje vrste, uključujući masnoće bilo koje vrste ili podrijetla, u pripremljenom ili konzerviranom mesu ili mesnim nusproizvodima klanja obuhvaćenim oznakama KN 1602 49 11, 1602 49 13, 1602 49 15, 1602 49 19, 1602 49 30 i 1602 49 50 utvrđuje se u skladu s postupkom opisanim u Prilogu.
   Članak 2.
   Ovim se Uredba (EEZ) br. 3530/83 stavlja izvan snage.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. siječnja 1989.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 4, 6.1.1989., str. 19.
   
      (3)  SL L 352, 15.12.1983., str. 34.
   PRILOG
   ANALITIČKI POSTUPAK
   Za potrebe ovog Priloga smatra se da svako upućivanje na meso uključuje i mesne nusproizvode klanja, a izraz „cjelokupni sadržaj mesa” uključuje meso, kako je gore utvrđeno, i masnoće bilo koje vrste i podrijetla.
   Cjelokupni sadržaj mesa utvrđuje se kako slijedi:
   1.   Metode analize
   
   
               1.1.
            
            
               Za potrebe analize moraju se pripremiti homogeni i reprezentativni uzorci mesnog proizvoda.
            
         
               1.2.
            
            
               Upotrebljavaju se sljedeće metode analize:
               
                           1.2.1.
                        
                        
                           dušik: određivanje udjela dušika u mesu i mesnim proizvodima – Kjeldahlova metoda,
                        
                     
                           1.2.2.
                        
                        
                           vlaga: određivanje udjela vlage u mesu i mesnim proizvodima – ISO 1442 – 1973,
                        
                     
                           1.2.3.
                        
                        
                           masnoće: određivanje ukupnog udjela masnoće u mesu i mesnim proizvodima – ekstrakcija laganom naftom nakon hidrolize s klorovodičnom kiselinom,
                        
                     
                           1.2.4.
                        
                        
                           pepeo: određivanje udjela pepela u mesu i mesnim proizvodima – ISO 936 – 1978.
                        
                     
         
               1.3.
            
            
               Navedeni zahtjevi ISO norme koji se odnose na uzorkovanje nisu obvezni za potrebe ove Uredbe.
            
         2.   Izračun cjelokupnog sadržaja mesa
   
   Cjelokupni sadržaj mesa u proizvodu izračunava se pomoću sljedeće formule:
   
      
   
               % odmašćenog mesa
            
            
               DM =
            
            
               
                  
            
         
               % mesa ukupno
            
            
               =
            
            
               DM + F
            
         pri čemu je
   
               NT
            
            
               =
            
            
               dušik utvrđen analizom (%)
            
         
               Nx
               
            
            
               =
            
            
               dušik koji ne potječe iz mesa (%)
            
         
               f
            
            
               =
            
            
               prosječni udio dušika (%) u mesu bez masnoće sadržan u proizvodu; vrijednost ovog faktora je 3,5 za bilo koju vrstu mesa i mješavine mesa, uz iznimku:
               
                           —
                        
                        
                           proizvoda koji ne sadrže nikakvo drugo meso osim jezika, za koji je vrijednost ovog faktora 3,0,
                        
                     
                           —
                        
                        
                           proizvoda koji ne sadrže nikakvo drugo meso osim bubrega, za koje je vrijednost ovog faktora 2,7
                        
                     
         
               F
            
            
               =
            
            
               količina masnoće koja se može ekstrahirati (%), utvrđena analizom.
            
         Ukupan udio dušika i masnoće koja se može ekstrahirati utvrđuje se metodama navedenima u stavcima 1.2.1. i 1.2.3. Može se također odrediti udio pepela (1.2.4.) i vlage (1.2.2.), a dedukcijom se mogu dobiti i drugi sastojci.
   Kako bi se ispravila vrijednost dušika koji ne potječe iz mesa (faktor Nx), treba znati količinu svakog sastojka koji sadrži dušik, kao i udio dušika u tim sastojcima.
   U sljedećoj je tablici prikazan udio dušika u nekoliko tipičnih sastojaka koji nisu mesnog podrijetla i koji sadrže dušik, a koji se općenito nalaze u mesnim proizvodima:
   
      
   
               Proizvodi koji nisu mesnog podrijetla
            
            
               % dušika
            
         
               Prepečenac
            
            
               2,0
            
         
               Kazein
            
            
               15,8
            
         
               Natrijev kazeinat
            
            
               14,8
            
         
               Sojin izolat
            
            
               14,5
            
         
               Teksturirana soja
            
            
               8,0
            
         
               Sojino brašno
            
            
               8,0
            
         
               Mononatrijev glutamat (MSG)
            
            
               8,3
            
         Glede ponovljivosti analitičkog postupka, potrebno je upućivanje na odgovarajuću ISO normu.
   Mora se uzeti u obzir prosječni rezultat iz najmanje dvaju utvrđivanja.